recursal/SuperWikiNEXT-32B huggingface dataset:
**מריה קרולינה, ארכידוכסית אוסטריה** (בגרמנית: **Maria Karolina von Österreich**; ‏8 באפריל 1801 - 22 במאי 1832) הייתה בתו של פרנץ השני, קיסר האימפריה הרומית הקדושה ואשתו של פרידריך אוגוסט, נסיך סקסוניה.

ביוגרפיה
--------

מריה קרולינה כנערה.
מריה קרולינה נולדה ב-8 באפריל 1801 בווינה, לפרנץ השני, קיסר האימפריה הרומית הקדושה ולמריה תרזה מנאפולי וסיציליה, בתם של פרננדו הראשון, מלך שתי הסיציליות ומריה קרולינה מאוסטריה.
היא התחנכה בקפדנות, והצטיינה בציור, כפי שניתן לראות ממספר סקיצות, וציורים בעפרונות צבע שנשמרו באוסטריה. בשנת 1804 קיבל אביה את התואר "קיסר אוסטריה", ובשנת 1806 הוא ויתר על התואר "קיסר האימפריה הרומית הקדושה".

ב-7 באוקטובר 1819 היא התחתנה עם פרידריך אוגוסט, נסיך סקסוניה, בנם של מקסימיליאן, נסיך הכתר של סקסוניה וקרולינה, נסיכת פארמה, בדרזדן, אולם לא היו להם ילדים. מריה קרולינה הייתה מתוקה ונעימה, אולם היא סבלה מאפילפסיה, וההתקפות היו כל כך תכופות, כך שהיא בקושי הייתה מסוגלת למלא את חובותיה כנסיכת הכתר. הם גם השפיעו לה על קשר הנישואין, ופרידריך אוגוסט לא היה נאמן לה מספר פעמים. מאחת הפרשיות הללו נולד לו בן מחוץ לנישואים, המוזיקאי תאודור אוהלינג. ב-22 במאי 1832 מתה מריה קרולינה בטירת פילניץ בדרזדן, כתוצאה מהתקף אפילפטי.

אילן יוחסין
-----------

|  |  |  |  |  |  |  |  |
| --- | --- | --- | --- | --- | --- | --- | --- |
|  | פרנץ הראשון, קיסר האימפריה הרומית הקדושה |   | מריה תרזה, קיסרית אוסטריה |  | קרלוס השלישי, מלך ספרד |   | מריה אמליה מסקסוניה |
|   |   |   |   |
|  |  |  |  |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |
| לאופולד השני, קיסר האימפריה הרומית הקדושה |   | מריה לואיסה, נסיכת ספרד |   | פרננדו הראשון, מלך שתי הסיציליות |   | מריה קרולינה מאוסטריה |   |
|   |   |   |   |
|  |  |  |   |   |  |  |  |  |  |  |  |   |   |
|
|  |  | פרנץ השני, קיסר האימפריה הרומית הקדושה |   |   |   |   |   | מריה תרזה מנאפולי וסיציליה |
|   |   |   |   |   |   |
|  |  |  |  |  |  |  |   |   |
|
|  |  |  |  |  |  | **מריה קרולינה, ארכידוכסית אוסטריה** |
|

קישורים חיצוניים
----------------

ויקישיתוף מדיה וקבצים בנושא **מריה קרולינה, ארכידוכסית אוסטריה** בוויקישיתוף
* מריה קרולינה, ארכידוכסית אוסטריה, באתר "Find a Grave" (באנגלית)

הערות שוליים
------------

1. ↑
2. ↑
3. ↑  Kroll, Frank-Lothar. "Die Herrscher Sachsens: Markgrafen, Kurfürsten, Könige. 1089-1918". München, 2007, p. 241

|  |  |
| --- | --- |
| בקרת זהויות עריכת הנתון בוויקינתונים | 
* GND: 130253855
* VIAF: 72494609
* WorldCat: viaf-72494609

 |
בתורת הגרפים, **בעיית המסלול הארוך ביותר** היא בעיה המתייחסת לגרף נתון ועניינה מציאת המסלול הפשוט (שאינו חוזר לאותו צומת פעמיים), שאורכו מרבי מבחינת מספר הקשתות בו או מבחינת סכום משקלי הקשתות (במקרה של גרף משוקלל).

בעיית המסלול הארוך היא בעיה NP-קשה; לא ידוע אלגוריתם יעיל (אלגוריתם עם זמן ריצה פולינומי) שפותר את בעיית המסלול הארוך ביותר, ומציאת אלגוריתם כזה תוכיח ש-P=NP (ולכן הסברה היא שאלגוריתם כזה לא קיים). בעיית ההכרעה המתאימה: השאלה האם קיים מסלול פשוט בגרף ארוך יותר ממספר מסוים היא בעיה NP שלמה.

מבוא בלתי פורמלי
----------------

כמו מושגים רבים אחרים במתמטיקה, **גרף** הוא מושג מופשט, המוגדר באופן פורמלי, ואשר עשוי לייצג מערכות ראליות מן המציאות החומרית (כגון, כבישים, רשתות מחשבים, רשתות חברתיות, ועוד) ובעצם כך לשמש לפתרון בעיות מעשיות.

כהגדרה פשטנית, גרף הוא אוסף של **צמתים** או מקומות נקודתיים (הנקראים גם **קדקודים**), המחוברים ביניהם באמצעות "ענפים" הנקראים **צלעות** או **קשתות**. החיבור בין כל שני צמתים עשוי להיעשות על ידי קשתות שונות, בעלות משקל או אורך שונה, וגרף עשוי להיבדל ממשנהו רק בקשתות המחברות את הצמתים בו. חיבור כל הקשתות בגרף נתון נקרא מסלול. 

גרף נקרא **פשוט** אם ניתן לחבר את כל הקשתות בו למסלול העובר בכל קדקוד פעם אחת בלבד.

מציאת המסלול הקצר ביותר המחבר בין כל קדקודי הגרף, כמו גם המסלול הארוך ביותר, אינה אפשרית תמיד ותלויה בסוג הגרף.

ידוע כי ניתן למצוא את המסלול הקצר ביותר באופן יעיל (בזמן ריצה פולינומי). לעומת זאת, מציאת המסלול הארוך ביותר, היא בעיה NP קשה - שאפשרות פתרונה בסיבוכיות זמן פולינומית מוטלת בספק ושמציאת פתרון יעיל עבורה משמעה פתרון יעיל עבור כל בעיות מחלקת NP.

רדוקציה של הבעיה
----------------

נראה כי בעיית המסלול הארוך ביותר היא בעיית NP קשה (קשה לפתרון מבחינה חישובית לפחות כמו כל בעיה השייכת ל-NP), על ידי רדוקציה פולינומית של הבעיה (המרה אלגוריתמית בסיבוכיות פולינומית) לבעיית מציאת המסלול ההמילטוני שהיא בעיה NP שלמה. 

א. נציג טרנספורמציה שתיקח כל מופע של הבעיה המוכרת, ותהפוך אותו למופע של הבעיה החדשה. הטרנספורמציה 
הרדוקציה היא זו: ניקח את הגרף, נסמן ב-V את מספר הקדקודים בו, ונגדיר שמשקל כל צלע בו שווה ל-1; כעת נשאל האם משקל המסלול הארוך ביותר שווה למספר הקדקודים בגרף V.  

ב. נוכיח כי תשובה חיובית לבעיה החדשה שקולה (כלומר: נכונה אם ורק אם) לתשובה חיובית גם לבעיה המוכרת:

* אם יש בגרף הנתון מסלול המילטוני, אזי יש מסלול שעובר בכל הקדקודים בגרף פעם אחת בדיוק. כלומר, למסלול יש V קדקודים וצלעות. כיוון שמשקל כל צלע הוא 1, אז משקל המסלול הוא V, ולכן התשובה חיובית גם לבעיה החדשה.
* אם יש בגרף מסלול באורך V, הרי שהמסלול עובר ב V קדקודים; אבל V הוא מספר הקדקודים בגרף, ולכן יש גם מסלול המילטוני.

ג. מכיוון שלא משנים את הגרף, אלא רק סופרים את מספר הקדקודים בו, הרי שזמן הספירה הדרוש כדי לעבור את כל הקדקודים יהיה לכל היותר V. לכן, הטרנספורמציה ניתנת לביצוע בזמן ליניארי והרדוקציה היא אכן פולינומית.
**צפרדע גוליית** (שם מדעי: *Conraua goliath*) היא מין אפריקני של צפרדעים מהסוג *Conraua*. היא המין הגדול ביותר בסדרת חסרי זנב – אורכה מגיע לכדי 35 סנטימטרים, ומשקלה יכול להגיע לשלושה קילוגרמים. היא ידועה בניתורה החזק, שכן היא יכולה לנתר למרחק של שלושה מטרים בניתור אחד. אף על פי כן, היא מתעייפת לרוב אחרי שניים עד שלושה ניתורים חזקים שכאלה. תפוצתה מצומצמת יחסית, והיא נמצאת בעיקר במערב אפריקה. אוכלוסיית צפרדעי גוליית הולכת ומידלדלת בשל גורמים שונים, בהם הרס של בתי גידול ושבייתה לצורכי גידול כחיית מחמד. צפרדעי גוליית יכולות להגיע לגיל של 15 שנים.

את צפרדע גוליית, הקרויה לעיתים גם **צפרדע אתיופית**, ניתן למצוא לרוב בקרבת נהרות שזרימתם מהירה ושקרקעיתם חולית בקמרון ובגינאה המשוונית. נהרות אלו יחסית נקיים, וריכוז החמצן בהם יחסית גבוה. האזורים בהם היא חיה הם לרוב לחים במיוחד והטמפרטורה בהם גבוהה יחסית.

עונת הייחום של צפרדעי גוליית מתרחשת בתקופה של החודשים יולי ואוגוסט. בכל גוש של ביצים ניתן למצוא כמספר מאות של ביצים. גוש הביצים מוצמד לצמחים הגדלים על קרקעית הנהר. מהרגע בו הביצים בוקעות, הראשנים יסיימו את התפתחותם בתוך 85 עד 95 ימים. במהלך התפתחותם, הם אוכלים בעיקר צמח מיוחד, הוא תת-המין *Dicraea warmingii warmingii*. באופן מוזר, הצפרדעים והראשנים של צפרדעי גוליית אינם גדולים מהביצים והראשנים של מיני חסרי זנב הקטנים ממנה בהרבה. צפרדע גוליית מטילה כ-25,000 ביצים.

צפרדעי גוליית היו בעבר מקור מזון בחלקים מסוימים במערב אפריקה. הן היו מיוצאות לגני חיות ולמגדלי חיות בכל העולם. הצפרדעים לא הסתגלו לשבייה, ורק במקרים נדירים התרבו שם. בשל סיווגן כשל מין הנתון בסכנת הכחדה, ממשלת גינאה המשוונית הגבילה את ייצוא הצפרדעים לכדי 300 צפרדעים בשנה. למזלן של הצפרדעים, קשה יחסית למצוא אותן בטבע.

קישורים חיצוניים
----------------

ויקישיתוף מדיה וקבצים בנושא **צפרדע גוליית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  צפרדע גוליית באתר הרשימה האדומה של IUCN
עינוי במים. גילוף בעץ משנת 1556
**משקה שוודי** (בגרמנית: **Schwedentrunk**) הוא שיטת עינויים והוצאה להורג. את השם לשיטה נתנו קורבנות גרמנים שנפלו בשבי לידי פלוגות שוודיות במהלך מלחמת שלושים השנים. בשיטה זו של עינויים השתמשו גם פלוגות בנות ארצות אחרות, שכירי חרב, חברי כנופיות שנלחמו ובמיוחד אזרחים שנשאו את מטענם של השוודים ולא קיבלו תשלום. שיטת עינויים זו שימשה כדי להכריח איכרים למסור כסף, מזון, בעלי חיים ורכוש חבוי, או כדי לסחוט[דרוש מקור] יחסי מין מנשים.

אף על פי ש-20%-15% (באופן מקומי עד 60%) מהאוכלוסייה הגרמנית נספתה כתוצאה מאלימות, רעב ומחלות במשך המלחמה, הזיכרון של המשקה השוודי הוא שנשאר. השיטה הונצחה באחד מן הספרים הנפוצים הראשונים בגרמנית, "Der abenteuerliche Simplicissimus" (גר'), שפרסם הנס יאקוב כריסטופל פון גרימלסהאוזן בשנת 1668.

המנגנון
-------

> 
> הם השכיבו את העבד הכפות על הרצפה, תקעו יתד עץ בתוך הפה שלו, ויצקו דלי מלא במים עכורים מצואה לתוך בטנו, לו הם קראו משקה שוודי
> 
> 
> 
> 

[דרוש מקור]

שימוש במשקה השוודי נרשם בספרי ההיסטוריה של עיירות בכל רחבי דרום גרמניה. אף על פי שנסיבות מסוימות השתנו בין מקרה למקרה, בכל המקרים היה נקשר פיו של הקרבן, הקרבן היה נכפת, ולאחר מכן הוכרח לבלוע (באמצעות משפך) כמות גדולה של נוזל דוחה ולעיתים אף רותח. חומרים כגון שתן, צואה, זבל נוזלי ומים דלוחים שימשו לצורך זה.

מעבר לסלידה, לגועל, למחלות ולסיכוי לזיהום מחיידקים, המשקה השוודי הסב כאב עז בקיבה. מכיוון שנוזלים לא ניתנים לדחיסה, היה על בטנו ומעיו של הקרבן להתרחב בשיעורים גדולים שגרמו לכאב רב, על מנת להתאים לכמות הגדולה של הנוזלים שנכנסו. לאחר הכנסת הנוזלים היו המענים לוחצים על בטנו הנפוחה של הקרבן עם לוחות עץ או שרמסו אותה תחת רגליהם.

ראו גם
------

* הזנה בכפייה

קישורים חיצוניים
----------------

* Suffering of the population סבלה של האוכלוסייה (בגרמנית)
**האי ספאץ** (באנגלית: **Spaatz Island**) הוא אי גדול מכוסה קרח למול חוף אינגליש (אחד מחופי ארץ פאלמר), ממערב לחצי האי האנטארקטי שבאנטארקטיקה.

האי ממוקם מדרום לאי אלכסנדר וממערב לבסיסו של חצי האי האנטארקטי.

האי ממוקם 48 קילומטרים ממזרח לאי סמיילי.

אורכו של האי 80 קילומטרים; ורוחבו 40 קילומטרים.

צידו הצפוני של האי מהווה את הגדה הדרומית של פתח רון.

שאר חלקי האי מוקפים על ידי מדף הקרח סטיינג' המכסה את מפרצון סטיינג' ואת מפרץ ג'ורג' השישי.

שיא גובהו של האי 266 מטרים מעל פני הים.

היסטוריה
--------

### גילוי ומיפוי האי

פין רון וקארל אקלנד מהשירות האנטארקטי של ארצות הברית, נסעו במזחלת לאורך חופו הצפוני של האי בדצמבר 1940.

האי צולם מהאוויר לראשונה, ב-23 בדצמבר 1946 על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948, ומופה לראשונה (באופן גס) בהתבסס על תצלומי אוויר אלה.

האי צולם בשנית על ידי צי ארצות הברית בעונת המחקר (הקיץ האנטארקטי) 1965–1966. האי מופה בדיוק רב יותר בהתבסס על תצלומי אוויר אלה, על ידי הסקר הגאולוגי של ארצות הברית.

במסגרת מיפוי זה התברר כי מדובר באי ולא בחצי אי.

### מקור השם

רון נתן לאי את שמו.

האי נקרא על שמו של גנרל קרל ספאץ, ראש המטה הראשון של חיל האוויר האמריקאי, אשר סייע במתן מטוס לשימוש משלחת החקר האנטארקטית רון.

קישורים חיצוניים
----------------

* האי ספאץ באתר הסקר הגאולוגי של ארצות הברית
* האי ספאץ באתר הגאזט האנטארקטי של ממשלת אוסטרליה
* האי ספאץ באתר הגאזט האנטארקטי המשווה SCAR של ממשלת אוסטרליה
* האי ספאץ באתר marineregions
* תצלום לוויין של אזור האי ספאץ
* מפת אזור האי ספאץ
* נתוני זריחת/שקיעת שמש/ירח עדכניים עבור האי ספאץ
* מזג אוויר נוכחי עדכני באי ספאץ
	+ תחזית מזג אוויר עדכנית ארוכת טווח עבור האי ספאץ
	+ סטטיסטיקות מזג אוויר ונתוני מזג אוויר היסטוריים עבור האי ספאץ

הערות שוליים
------------

1. 1 2 3 4 5 6 7 8 9  מידע היסטורי וגאוגרפי באתר הגאזט האנטארקטי המשווה SCAR
2. 1 2 3 4 5 6 7 8 9 10 11 12 13 14  מידע גאוגרפי והיסטורי באתר הסקר הגאולוגי של ארצות הברית
3. ↑  מידע גאוגרפי
**קורנליוס גאלוס** (בלטינית: **Gaius Cornelius Gallus**;‏ 70 לפנה"ס בערך – 26 לפנה"ס) היה משורר ופוליטיקאי בתחילת תקופת הפרינקיפט.

ביוגרפיה
--------

קורנליוס גאלוס נולד למשפחה לא אצילה וגדל ברומא העתיקה. הוא היה בין תומכיו של אוגוסטוס קיסר וקיבל ממנו מעמד הפרשים.

עוד בהיותו בחור צעיר התחבר עם ורגיליוס וגאיוס ולריוס קאטולוס.

הוא לקח חלק פעיל במלחמות האזרחים ברפובליקה הרומית. הוא מונה למפקד הכוחות באפריקה ופלש למצרים. הכוחות בפיקודו כבשו את מרסא מטרוח והיו להם הצלחות נוספות. על תרומתו במלחמה קורנליוס גאלוס מונה לפרפקט הראשון של מצרים. בניגוד לאזורים אחרים, הוא היה כפוף ישירות לאוגסטוס ולא לסנאט הרומי. הוא השלים את כיבוש מצרים. בכל רחבי האזור הוקמו פסלים עם דיוקנו. ככל הנראה אוגוסטוס התחיל לחשוד בנאמנותו וקורנליוס גאלוס איבד את משרתו תוך הלאמת כל רכושו. הוא חזר לרומא והתאבד במטרה למנוע את תחילת משפטו.

הוא היה נחשב למשורר ונואם בולט. עד היום שרדו רק שני נאומים שלו. ידוע שהוא פרסם מספר ספרי שירה. קיימות ביקורות חיוביות רבות, אך השירים עצמם לא שרדו. בשנת 1978 נמצא פפירוס עם קטע של שיריו. בשנת 1501 פורסמו שירים ששויכו לקורנליוס גאלוס, אך בהמשך התברר שהם נכתבו על ידי מכסימיאנוס.

קישורים חיצוניים
----------------

ויקישיתוף מדיה וקבצים בנושא **קורנליוס גאלוס** בוויקישיתוף
* קורנליוס גאלוס, באתר אנציקלופדיה בריטניקה (באנגלית)

הערות שוליים
------------

1. ↑  סויטוניוס, **חיי שנים-עשר הקיסרים**, אוגוסטוס, 66; דיו קסיוס, **היסטוריה רומאית**, ספר 53, פרק 23, סעיפים 5–7.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261573405171
* BIBSYS: 7028981
* BNC: 000223694
* BNE: XX5343978
* BnF: cb131693349 (data)
* CANTIC: a10879535
* GND: 118716247
* ICCU: CUBV070785
* ISNI: 0000 0001 1678 2148
* LCCN: n85379942
* NKC: ola2010577420
* NLA: 35780256
* NLG: 236360
* NLP: A31267518
* NTA: 345872312
* RERO: 02-A024183615
* SELIBR: 187895
* SUDOC: 03083841X
* Trove: 1065210
* VcBA: 495/64053
* VIAF: 79139886
* WorldCat: lccn-n85379942

 |
הביצה.
**סַעֲרוֹן שחפי** (שם מדעי: *Fulmaris glacialis*), הוא מין של עוף ימי ממשפחת היסעוריים. בעבר הוא נחשב למין ממשפחת השחפיים.

אורכו של הסערון השחפי 46 ס"מ, מוטת כנפיו 102–112 ס"מ ומשקלו 450–1,000 גרם. הוא בעל נוצות ראש לבנות עם כסות גוף חומה-אפורה ומקור צהוב. הכפות בעלות קרומי שחייה והסערון השחפי מסוגל לשחות ואף לצלול לעומק לא-רב.

הסעורנים השחפיים מעופפים בחבורות קטנות באזורים הארקטיים של צפון האוקיינוס השקט והאוקיינוס האטלנטי. הם אינם מרחיקים מעוף מהחופים וגם לא מצויים הרבה ביבשה. הם מעופפים בחבורות ודואים מעל הים.

הם ניזונים מדגים קטנים ומסרטנים אותם הם חוטפים מפני המים או צוללים לשם כך. לעיתים הם ניזונים עם עופות ים אחרות או אף עם כלבי ים ולווייתנים. הם מסוגלים גם לשתות מי ים ולפלוט את המלחים בצורת רסס.

### תת-מינים

* F. g. glacialis
* F. g. auduboni
* F. g. rodgersii

קישורים חיצוניים
----------------

ויקישיתוף מדיה וקבצים בנושא **סערון שחפי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
* IBC
 |

הערות שוליים
------------

1. ↑  סערון שחפי באתר הרשימה האדומה של IUCN
קורנליה (נלי) הירש (דיוקן עצמי)
**קורנליה הירש**, וריאציה: **אנה** (בהונגרית: **Hirsch Nelly**; פשט, 22 במאי 1871 – וינה, 30 ביוני 1915) הייתה מאיירת, ציירת וגרפיקאית יהודייה-הונגרייה.

ביוגרפיה
--------

קורנליה (נלי) הירש נולדה במשפחה יהודית. אביה היה ליפוט הירש ארמנשי, שזכה בתואר אצולה ב-1912, והיה מנכ"ל בית הדפוס ומו"ל פרנקלין (Franklin Irodalmi és Nyomdai Rt - שהייתה אחת מהוצאות הספרים ובתי הדפוס ההונגריים הגדולים ביותר ואמה הייתה רוז'ה שוורץ. היא נולדה כבתם הבכורה של הוריה. בעלה, שמואל ראדו, היה פובליציסט שאיתו התחתנה בבודפשט ב-11 במאי 1890.

כתלמידה של ברטלן סקיי השתלבה בחיי האמנות של זמנה והחלה לפרסם את יצירותיה בתערוכות בהיכל האמנות. שמה נודע באמצעות תמונותיה ואיוריה לעיתונות. בנוסף לציור פורטרטים בעבודתה, היא הנציחה גם מספר אישי ציבור ידועים. רבות מיצירותיה הופיעו בדפי "עיתון יום ראשון" (Vasárnapi Ujság). היא איירה את יצירותיהם של ז'יגמונד קמני "הקנאים" (Rajongók), את ספר השירה של ארפאד בנציק "שירי הימפי" וכן ואת שיריו של פאל דיולאי. לשמה נקשר איור של מכתב ההזמנה שנשלח לעיתונאים זרים לכבוד חגיגות המילניום (1000 שנה להונגריה) בשנת 1896.

יצירותיה האחרונות שירתו למטרות צדקה: שניים מציוריה נתרמו לחיילים שהתעוורו במלחמת עולם הראשונה, ויצירה שלישית שלה "אפותיאוזת הצלב האדום", הוצגה בתערוכת הצדקה הצבאית.

הובאה למנוחות בבית הקברות היהודי ברחוב קוזמה.

לקריאה נוספת
------------

* עיתון יום ראשון 1915/32 (תמונה)
* "נלי הירש" (בהונגרית). המוזיאון לאמנויות יפות. 1915.
* נתוניה במאגר מוזיאון הספרותי פטפי

ראו גם
------

* Művészeti lexikon. Szerk. Éber László. Társszerk. Gombosi György. 2. jav. bőv. kiad. Bp. 1935. Győző ny.
* Gyöngy Kálmán: Magyar karikaturisták adat - és szignótára 1848-2007. Karikaturisták, animációs báb - és rajzfilmesek, illusztrátorok, portrérajzolók. Budapest, Ábra Kkt. 2008.
* Szabó Ákos-Kállai Tibor: Magyar festők és grafikusok életrajzi lexikona. Nyíregyháza, Kállainé Virágh Irén, 1997.
* לקסיקון יהודי הונגרי. 1929. עורך פטר אויווארי. קורנליה הירש

קישורים חיצוניים
----------------

ויקישיתוף מדיה וקבצים בנושא **קורנליה הירש** בוויקישיתוף

הערות שוליים
------------

1. ↑  A pesti neológ izr. hitközség születési anyakönyve, 648/1871. folyószám.
2. ↑  Pesti neológ. izr. hitközség házassági anyakönyve, 193/1890. folyószám.
קבוצת "**בית ונחלה**" היא חברה שעסקה בקנית שטחים חקלאיים בארץ ישראל על מנת להקים מושבות עיר גנים ליהודים שומרי מצוות. הקבוצה נוסדה בתקופת העלייה הרביעית על ידי קבוצת חסידים בוורשה שבפולין בראשותו של ר' יצחק גרשטנקורן. הקבוצה הקימה בעידודו של הרב אברהם מרדכי אלתר האדמו"ר של חסידות גור את המושבה החרדית בני ברק שהפכה אחר כך לעיר, על אדמות שנקנו באמצעות חברת 'גאולה בע"מ' מהכפר הערבי הסמוך "אבן איברק" שהחליף את שמו לאל חירייה כדי לבדלו מהמושבה היהודית. לאחר חג פסח שנת 1924 יציאה המשלחת הראשונה של חברי "בית ונחלה" שמנתה עשרים וחמש משפחות מפולין לארץ ישראל, בראשותו של המייסד ר' יצחק גרשטנקורן והתיישבה בבני ברק. רק חלק מחברי הקבוצה באו להתיישב בארץ. ביום העצמאות בשנת 1950 נחנך גן ציבורי הראשון בבני ברק ונקרא על שם הקבוצה "בית ונחלה".

אדמות אנשי הקבוצה המתגוררים בחו"ל
---------------------------------

מפת מדידת חלקות בבני ברק. נמדד עבור: אגודה הדדית "בית ונחלה" בע"מ, 1940
במשך השנים חייב ועד "בית ונחלה" את בעלי האדמות שנשארו בחו"ל בתשלום מיסים. בשנת 1926 פרצה סערה ציבורית כאשר נתפרסם בעיתונים דבר והיינט שוועד "בית ונחלה" מפקיע מרשת חברי הקבוצה שנשארו בחו"ל את אדמותיהם ומוכרם כדי לכסות את חובות הוועד המסתכמים בכשבעת אלפים חמש מאות לא"י. ועד "בית ונחלה" מהר לשלוח תגובה "כל החברים שקנו אדמה בחברת 'בית ונחלה', חלקיהם שמורים אצלנו ונמצאים מוכנים בשבילם". בא כוחו של רושם החברות הממשלתי נשלח לעיין בספרי החברה אך נתקל בקשיים משום שהאדמות היו רשומות על שם החברה ולא על שמות בעליהם. 

ב-1935 הושג הסכם פשרה בבית המשפט המחוזי בירושלים על פיו כל מי שקנה קרקע בבני ברק יקבל 24% מהשטח ששלם עליו.

בשנות ה-50 נוהלה החברה על ידי יזהר הררי כמפרק, אשר תבע מחברת גאולה למסור לידי "בית ונחלה" קרקעות שהחזיקה עבורה בנאמנות.

קישורים חיצוניים
----------------

* יצחק גור אריה, בני ברק, דואר היום, 21 בנובמבר 1924
* יצחק גרשטנקורן, אמת מבני ברק, דבר, 9 ביולי 1926
* בית ונחלה, דבר, 20 בספטמבר 1932
* בני ברק, דבר, 18 באוגוסט 1933

הערות שוליים
------------

1. ↑  בני ברק תחנוך גן ציבורי ראשון, מעריב, 21 באפריל 1950
2. ↑  מודעה ואזהרה, בית ונחלה, בני ברק, היינט, 9 ביוני 1926
3. ↑  תשובת ועד בני ברק, היינט, 21 במאי 1926
4. ↑  אברהם לוין, מודעה, היינט, 26 ביוני 1935
5. ↑  בבית המשפט המחוזי בתל אביב יפו, דבר, 5 באוגוסט 1954
**מצרים העליונה**
(למפת מצרים מוגדלת)קהירקהיר
אלכסנדריהאלכסנדריה
אל ערישאל עריש
אסואןאסואן
אסמאעיליהאסמאעיליה
לוקסורלוקסור
שארם/א-שייח'שארם  
א-שייח'  

סואץסואץ
סיווהסיווה
**ישראל**
**ירדן**
**סודאן**
**ערב  
הסעודית**
**ל  
ו  
ב**
**הים התיכון**
**הים האדום**מצרים העליונה**מצרים העליונה**(למפת מצרים רגילה)קהירקהיר
אלכסנדריהאלכסנדריה
אל ערישאל עריש
אסואןאסואן
אסמאעיליהאסמאעיליה
לוקסורלוקסור
שארם/א-שייח'שארם  
א-שייח'  

סואץסואץ
סיווהסיווה
**ישראל**
**ירדן**
**סודאן**
**ערב  
הסעודית**
**ל  
ו  
ב**
**הים התיכון**
**הים האדום**מצרים העליונה**מצרים העליונה**מפה של מצרים העליונה ומצרים התחתונה
הכתר הלבן, סמלה של מצרים העליונה
**מצרים העליונה**, או **פתרוס** (באכדית: **pa-tú-ri-si**; בימינו בערבית: **صعيد مصر**, "צעיד מצר"), היא אזור במצרים המשתרע משני צדי עמק הנילוס בין אסואן בדרום, עד לאזור שבין אל-עיאט ודהשור הנמצאת מדרום לקהיר. חלקה הצפוני של מצרים העליונה, בין אל-עיאט וסוהאג נקרא לעיתים "מצרים התיכונה". המונח "מצרים העליונה" מקובל מאוד כאשר מדברים על מצרים העתיקה. חרף היותה בדרום, טריטוריה זו של מצרים נקראת 'עליונה' ביחס לכיוון זרימת הנילוס, ממנה אל מצרים התחתונה ואל הים התיכון. התושבים המודרניים של מצרים העליונה נקראים היום "צעידי" ומדברים בניב מיוחד בשפה הערבית.

מצרים העליונה הייתה ידועה גם בשם tꜣ šmꜣw ("תַה שֶמוּ") שמשמעותו היא "ארץ הקנים". מצרים העליונה הייתה מחולקת ל-22 מחוזות שנקראו "נוֹם". המחוז הראשון היה באזור אסואן, המחוז ה-22 באזור אטפיח מדרום לקהיר.

היסטוריה
--------

העיר החשובה במצרים העליונה בתקופה הקדם-שושלתית הייתה נחן (וביוונית היראקונפוליס). האל של העיר היה אל הנשר נחבת. מצרים העליונה הייתה ישות מדינית נפרדת ממצרים התחתונה עד לאיחודן שנעשה על ידי המלך נערמר ממצרים העליונה אשר חי בסוף האלף ה-4 לפנה"ס. ברוב התקופה הפרעונית תבאי הייתה המרכז המינהלי של מצרים העליונה. חשיבות תבאי ירדה לאחר הכיבוש האשורי. בתקופת בית תלמי עיר הבירה הייתה פתולומייס הרמיו.
סמלה המייצג של מצרים העליונה היה הכתר הלבן הגבוה שנקרא "חג'ת" (אנ'). הפרח המייצג היה פרח לוטוס מלבלב.

במאה ה-11, רוב תושבי האזור הרועים עזבו את מצרים העליונה והיגרו ללוב ולתוניסיה. ההשערה היא שירידה באיכות שדות המרעה הביאה לנדידה זו. הערכת החוקרים שהירידה באיכות נגרמה כנראה כתוצאה מההתחממות של האקלים שהתרחש בין המאה ה-8 למאה ה-13.

קישורים חיצוניים
----------------

* | מיזמי קרן ויקימדיה |
| --- |
| ויקימסע מדריך למטייל בוויקימסע: **מצרים העליונה** |
| ויקישיתוף תמונות ומדיה בוויקישיתוף: **מצרים העליונה** |
* מצרים העליונה, באתר אנציקלופדיה בריטניקה (באנגלית)

הערות שוליים
------------

1. ↑  Erle Leichty, **The Royal Inscriptions of Esarhaddon, King of Assyria (680-669 BC)**, Eisenbrauns, 2011, עמ' 135
2. ↑  Ermann, Johann Peter Adolf; Grapow, Hermann (1982). *Wörterbuch der Ägyptischen Sprache* [*מילון לשפה המצרית*] (בגרמנית). Berlin: Akademie. pp. Wb 5, 227.4-14. ISBN 3-05-002263-9.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4042874-6
* LCCN: no2021096881
* WorldCat (עם LCCN): no2021-096881

 |
**שחף רוס** (שם מדעי: *Rhodostethia rosea*) הוא מין של שחף קטן החי באזורים הארקטיים. זהו המין היחיד בסוגו, אם כי לעיתים משייכים אותו לסוג אחד עם שחף גמדי. הוא קרוי על שם חוקר הקוטב הצפוני והדרומי, ג'יימס קלארק רוס.

זהו שחף המזכיר במראהו ובגודלו את השחף הגמדי, אם כי הוא יותר גדול ומוארך בצורתו. הכנפיים מחודדות בקצה, הרגליים אדומות, הפנים לבנות והמקור קטן ושחור. בקיץ מופיעה רצועה שחורה סביב הצוואר ובחורף צבעה משתנה ללבן. אך בחורף צבעה לבן. הצעירים נוטים לצבעים כהים יותר, בדרך כלל אפורים.

השחף של רוס חי באזורים הצפוניים של ארצות הברית, קנדה, צפון אירופה ורוסיה. בחורף הפרטים שטים או עפים בים או ליד מפרצים מגוננים. הם לא נוטים לנדוד רחוק מאוד, אך בתצפית אחת התגלה שחף רוס ליד ימת סלטון שבקליפורניה. בקיץ הם מתרבים בטונדרה בין העשבים, חזזיות, שיחים וערבות ננסיות. הם מטילים ביצים על הקרקע במושבות קטנות ומבודדות בדרך כלל. לעיתים טורפים ומזג אוויר גורמים לפגיעה בחלק מהמושבות.

השחפים צדים בים דגים, סרטנים ודיונונים וכן עופות ים צעירים. בקיץ הם בדרך כלל ניזונים מנחילי חרקים ארקטיים.

קישורים חיצוניים
----------------

ויקישיתוף מדיה וקבצים בנושא **שחף רוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  שחף רוס באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554174305171
* LCCN: sh96006613

 |
בסטטיסטיקה בייסיאנית, **רווח בר מהימנות** הוא קטע שמכיל ערך של פרמטר (שערכו לא ידוע) ובהסתברות מסוימת. הרווח מגלם את אי-הוודאות לגבי ערכו של הפרמטר. ההסתברות שהפרמטר נמצא בקטע נקבעת על ידי ההתפלגות הפוסטריורית (אנ') של הפרמטר. כאשר הפרמטר הוא וקטור רב-ממדי ניתן לדבר על תחום בר מהימנות במרחב. רווחי בר מהימנות מקבילים לרווחי בר סמך בהסקה שכיחותנית (אנ'), למרות שהם שונים בבסיסם הפילוסופי: רווחי בר מהימנות מתייחסים לגבולות הקטע כקבועים ולפרמטר המשוערך כמשתנה אקראי בעוד שרווחי בר הסמך מתייחסים לגבולות הקטע כמשתנים אקראיים ולפרמטר המשוערך כקבוע. בנוסף לכך, רווחי בר מהימנות מגלמים ידע מוקדם (באמצעות בהסתברות פריורית) בניגוד לרווחי בר סמך בהסקה שכיחותנית.

דוגמה
-----

מטבע (לא בהכרח הוגן) מוטל 10 פעמים, מתוכם 7 פעמים יצא "עץ". אנו מעוניינים לאמוד את ההסתברות שהמטבע ייפול על עץ. לפני הניסוי איננו יודעים דבר על המטבע, ולכן נגלם זאת על פי עקרון לפלס כהתפלגות פריורית אחידה על p. לאחר הניסוי ההתפלגות הפוסטריורית של p היא התפלגות בטא עם הפרמטרים 8 ו-4. על פי התפלגות זו הקטע בין 0.4 ל-0.8 הוא קטע בר מהימנות ברמת מהימנות של 80% לערכו של p. כלומר p נמצא בקטע הזה בהסתברות של 80%.

ההבדל בין רווח בר מהימנות ורווח בר סמך
--------------------------------------

רווח בר סמך של 95% משמעותו שתהליך חישוב הקטע מייצר קטע שמכיל את הפרמטר ב-95% מהמדגמים האקראיים. אולם זו תהיה טעות לחשוב שמכך נובע שיש הסתברות של 95% שהפרמטר נמצא בתוך הקטע לאחר שמדגם ספציפי נדגם. זאת מכיוון שרמת הסמך מחושבת על פי כלל המדגמים האפשריים ולא מותנת על המדגם הספציפי שנדגם.

רווח בר מהימנות לעומת זאת מותנה על המדגם הספציפי ומכיל את הפרמטר בהסתברות הנקובה. אולם זוהי הסתברות סובייקטיבית (מבטאת את מידת הוודאות של מי שמדווח על התוצאה) והיא תלויה גם באמונתו הקודמת של המדווח (הסתברות פריורית).

הערות שוליים
------------

1. ↑  Lee, P.M. (1997) *Bayesian Statistics: An Introduction*, Arnold. מסת"ב 0-340-67785-6
2. ↑  "Frequentism and Bayesianism".
**שחף שחור-ראש** (שם מדעי: *Ichthyaetus melanocephalus*) הוא מין של עוף ימי מהסוג שחף דגים שבמשפחת השחפיים, החי לאורך הים התיכון, מה שנתן לו את שמו האנגלי: "Mediterranean gull", כאשר שמו העברי הוא תרגום השם המדעי ("melos" - שחור/כהה, "cephalus" - ראש). לעיתים הוא מצוי גם באזורים צפוניים יותר: לאורך אירופה, גדות הים השחור או בצפון אפריקה. השחף מגיע לעיתים נדירות לישראל.

תיאור
-----

שחף זה בינוני בגודלו: אורכו 37–40 ס"מ, ובעל מוטת כנפיים ברוחב של 94–102 ס"מ. משקלו הממוצע 230 עד 280 גרם. השחף, כשמו, הינו בעל ראש שחור והמקור שלו אדום ועבה מעט. לשחף כסות נוצות לבנה עם ראש שחור וטבעת עין לבנה. בחורף ראש השחף נעשה כהה מנומר בלבן. האפרוחים של השחף בעלי רגליים כהות.

השחף מעופף בלהקות קטנות שבמסגרתם מקנן, לרוב בין צמחייה סבוכה בביצות, או באיים באגמים, ולעיתים מקנן לצד שחף האגמים. שחף זה לרוב מתרחק מהים שהרחק מהחופים.

השחף הוא אוכל כל אופורטוניסט הניזון מדגים, תולעים, סרטנים ושאר פרוקי-רגליים, שיריים שונים ועוד.

בישראל
------

שחף זה הוא חורף נדיר למדי. פרטים מעטים נראים בין נובמבר למרץ בעיקר בחוף הים התיכון, אך גם במפרץ אילת. בימי סערה צפרים רבים מתייצבים בחוף יפו, ובין עופות הים המעניינים הנצפים בתצפיות אלה, מופיעים לעיתים גם פרטים בודדים ממין זה. נדיר מאוד בקיץ - אז אפשר להתרשם גם מלבוש הקיץ הנאה.

קישורים חיצוניים
----------------

ויקישיתוף מדיה וקבצים בנושא **שחף שחור-ראש** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
* IBC
 |

הערות שוליים
------------

1. ↑  ציפורים, פורטל צפרות - אתר הצפרות הישראלי, באתר www.birds.org.il (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph487809

 |
**בית ויטלסבאך** (בגרמנית: **Haus Wittelsbach**) הוא בית אצולה אירופאי ושושלת גרמנית שמוצאה מממלכת בוואריה. המשפחה החזיקה בתארים ותפקידים רבים, כשהחשובים בהם היו דוכסי בוואריה (1180–1623) הנסיכים הבוחרים של בוואריה (1623–1805), מלכי בוואריה (1805–1918) ומלכי שוודיה (1654–1720). בנוסף לכך מלך אחד מבני המשפחה כמלך יוון (המלך אותון, 1815–1867) ושניים נבחרו לתפקיד קיסר האימפריה הרומית הקדושה (לודוויג הרביעי וקרל השביעי).

מוצא
----

מייסד שושלת ויטלסבאך היה לואיטפולד, רוזן בוואריה (מת בשנת 907), המצביא ובן דודו של ארנולף מקרינתיה. באותה התקופה נקראה משפחתו בית לואיטפולדינג, על שמו. בנו ברתולד, רוזן בוואריה המשיך את השושלת ונכדו אוטו השני, רוזן דכאו רכש את טירת ויטלסבאך, שהפכה למעון הרשמי של המשפחה בשנת 1119 והעניקה לה את שמה. נכדו של אוטו השני היה הראשון לבית ויטלסבאך שקיבל את התואר "דוכס בוואריה", שהיה שייך עד אז לבית ולף. טירת ויטלסבאך עצמה חרבה בשנת 1209, לאחר הירצחו של פיליפ משוואביה, מלך גרמניה, בידי אחד מבני המשפחה.

שושלות
------

במשך השנים, התפצלה המשפחה לשושלות משנה. בתחילת המאה ה-14, לודוויג הרביעי, קיסר האימפריה הרומית הקדושה הקים את שושלת בוואריה, ואחיו, רודולף הראשון, דוכס בוואריה, הקים את השושלת הפלטינית, שהתפצלה במאה ה-15 לשתי שושלות אחרות (זימרן וצווייבריקן). השושלת הבווארית התפצלה גם היא לשלוש שושלות – דוכסות בוואריה-מינכן, דוכסות בוואריה-לנדסהוט ודוכסות בוואריה-אינגולשטאדט. אחר כך, השושלת הפלטינית העמידה את רוב האישים המפורסמים במשפחת ויטלסבאך.

ציוני דרך ואישים
----------------

המשפחה העמידה לגרמניה שני קיסרים לאימפריה הרומית הקדושה, ומלך אחד.
רופרכט, מלך גרמניה (מהשושלת הפלטינית) (מלך 1400 - 1410), לודוויג הרביעי, קיסר האימפריה הרומית הקדושה (בוואריה) (קיסר 1314 - 1347), וקרל השביעי (בוואריה - מינכן) (קיסר 1742- 1745).

ענף של השושלת הפלטינית, מצאצאי רופרכט, מלכו בשוודיה (החל מ-1654), מהמלך קרל העשירי עד למלך קרל השנים עשר ואחותו אולריקה אלאונורה שהיו אחרוני המלכים בשוודיה לבית ויטלסבאך (1741).

נכדו של רופרכט, כריסטוף היה מלך בדנמרק, שוודיה ונורווגיה (1440-1448). מענף אחר של השושלת יצא פרידריך החמישי, הנסיך הבוחר מפפאלץ, שהיה לתקופה קצרה מלך בוהמיה.

נוסף על כך, החל מסוף המאה ה-16 ועד לאמצע המאה ה-18, היו בני המשפחה ארכיבישופים של קלן, ובתור שכאלה גם נסיכים בוחרים. השפעתה של בוואריה הייתה חזקה לאורך כל השנים, ולכן בתקופות מסוימות, ובעיקר במאה ה-17, קיבל אחד מבניה מעמד של נסיך בוחר.

בשנת 1503 פרצה מלחמה בבוואריה על רקע ירושת לנדסהוט, היא מלחמת לנדסהוט. בשנת 1777, נכחדה שושלת בוואריה. עקב כך, הייתה מלחמה נוספת, בין בוואריה לאוסטריה, היא מלחמת הירושה הבווארית, על רקע רצונה של בוואריה לקבל מעמד עצמאי, לאחר השתלטותה של אוסטריה על הקיסרות. בסופו של דבר השליטה על בוואריה עברה לשושלת הפלטינית. לאחר מכן, היו בני משפחת ויטלסבאך מלכי בוואריה, הם המשיכו למשול בה עד שהודחו בשנת 1918 במהלך המהפכה הגרמנית.

כיום ראש שושלת ויטלסבאך וכן הטוען לכתר בוואריה הוא פרנץ, דוכס בוואריה (נולד ב-1933).

קישורים חיצוניים
----------------

ויקישיתוף מדיה וקבצים בנושא **בית ויטלסבאך** בוויקישיתוף
* בית ויטלסבאך, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289532905171
* GND: 118634232
* LCCN: sh85147181
* NKC: jx20060403106
* VcBA: 495/102022
* VIAF: 77109235
* WorldCat: viaf-77109235

 |
**רְוָיָת מַשְׁמָעִים** היא תופעה פסיכולוגית, שבה חזרה על מילה או ביטוי מספר פעמים, גורמת להם לאבד זמנית משמעות באוזני השומע, שתופס אותם כסדרת צלילים חסרי משמעות.

היסטוריה ומחקר
--------------

ליאון (יעקובוביץ') ג'יימס, פרופסור לפסיכולוגיה מאוניברסיטת הוואי, טבע לראשונה את הביטוי "רוויית משמעים" בעבודת הדוקטורט שלו בשנת 1962  (אוניברסיטת מקגיל, מונטריאול, קנדה). לפני כן, שימש "רוויה מילולית" יחד עם ביטויים נוספים לתיאור עייפות מנטלית. בעבודתו, מפרט ג'יימס את רבים מהביטויים ששימשו לתיאור התופעה בעבר.

במסגרת המאמר של פרופ' ג'יימס מוצגים מספר ניסויים המדגימים את התופעה בכמה משימות קוגניטיביות, כגון סידור מילים ומספרים המוצגים שוב ושוב בפרק זמן קצר, חזרה בעל פה על מילים ולאחר מכן קיבוצן לפי משמעות, חיבור מספרים אחרי קריאתם בקול ותרגום מילים בין שפות לאחר אמירת המילה מספר פעמים באחת השפות. בכל אחד מהמקרים התבקשו הפרטים במחקר לחזור על מילה או מספר כמה פעמים לפני ביצוע המטלה. המחקר מדגים כי חזרה על המילה לפני ביצוע המשימה מקשה על הנבחן בהשלמתה.

ההסבר לתופעה נובע מכך שבקליפת המוח, חזרה מילולית מעוררת תבנית נוירונית התואמת למשמעות המילה. רפטיציה מהירה גורמת הן לפעילות סנסורית-מוטורית והן להפעלת מערכת העצבים המרכזית (ראה תאוריית ההתפתחות הקוגניטיבית של פיאז'ה) דבר הידוע כגורם המאט את מהירות התגובה, ומכאן הירידה במהירות עם כל חזרה. 

פרופ' ג'יימס (1962) מכנה מסקנה זאת כהתחלה של ה"נוירוסמנטיקה הניסיונית".

יישומים
-------

פותחה אפליקציה להפחתת פחד קהל אצל סובלים מהפרעות דיבור (כגון גמגום) על ידי יצירת רוויה משמעית, וכך להפחית את הרגשות השליליים הנוצרים עקב דיבור.

בתרבות
------

* בסיפור הקצר "ברניס" מאת אדגר אלן פו (משנת 1835), הגיבור מתאר מצב רוח הגורם לו "לחזור, מונוטונית, על מילה נפוצה, עד שהצליל, מעוות עקב חזרה תדירה, הפסיק להעביר כל משמעות לתודעה".
* בסיפור הקצר "יותר אזעקות בלילה" מאת ג'יימס ת'ורבר (משנת 1933) התופעה מתוארת.
* בסדרה חברים, בפרק "The One with the Stoned Guy", הדמות בשם הפרק חוזרת על המילה "Tartlets" (טארט קטן) עד שהוא שם לב שהביטוי "איבד כל משמעות"
* בספרו של טוני בורגס "Pontypool Changes Everything" ובעיבודו הקולנועי ישנו שימוש רב ברווית משמעים.
* בסדרה משפחת סימפסון, בפרק "Radioactive Man" מילהאוס אומר לבארט "עשיית סרטים היא רפיטטיבית נורא, אמרתי ' jiminy jillikers!' כל כך הרבה פעמים עד שהמילים איבדו כל משמעות.

ראו גם
------

* Buffalo buffalo buffalo buffalo buffalo buffalo buffalo buffalo
* מנטרה

הערות שוליים
------------

1. ↑  Leon Jakobovits James (באפריל 1962). "Effects of Repeated Stimulation on Cognitive Aspects of Behavior: Some Experiments on the Phenomenon of Semantic Satiation". נבדק ב-2012-08-17. `{{cite web}}`:  (עזרה)
2. ↑  Dr. Leon James (formerly Leon A. Jakobovits) University of Illinois. "SEMANTIC SATIATION AND COGNITIVE DYNAMICS1".
3. ↑  "Berenice by Edgar Allan Poe". Online-literature.com. 2007-01-26. נבדק ב-2012-08-17.
4. ↑
5. ↑  Memorable quotes for "Friends" The One with the Stoned Guy (1995), IMDb.com
6. ↑
*Larus canus canus*
**שַׁחַף אַפְרוּרִי** (שם מדעי: ***Larus canus***) הוא מין שחף ממשפחת השחפיים החי לאורך הימים של צפון אסיה, צפון אירופה וצפונה של אמריקה הצפונית. בחורפים הוא נודד דרומה יותר, ולעיתים מגיע לישראל.

מאפיינים
--------

אורך השחף 40–46 סנטימטר, מוטת כנפיו 90–130 ס"מ ומשקלו 290–600 גרם. השחף בעל גוף קטן יחסית בצבע לבן עם כנפיים אפורות עם קצוות שחורות והן רחבות יחסית לשחף, רגליים ומקור צהובים עם קצה ירקרק וסביב הקצה טבעת קטנה שחורה. אין הבדלים גדולים בין הזכרים לנקבות.

שחף זה מעופף לאורך מקווי מים גדולים כמו ימים או בביצות בלהקות של 2–320 פרטים רעשנים ותוקפניים. הוא אוכל-כול הניזון משיירים, נבלות ומדגים וחיות אחרות שהוא לוכד. האוכלוסייה העולמית של שחפים אלה נאמדת במעל מיליון פרטים בוגרים ש-90% מהם חיים באירופה. באלסקה האוכלוסיות הקטנות ביותר שמהוות 10,000 פרטים.

תת-מינים
--------

* *Larus canus canus*
* *Larus canus heinei*
* *Larus canus kamtschatschensis*
* *Larus canus brachyrhynchus*

קישורים חיצוניים
----------------

ויקישיתוף מדיה וקבצים בנושא **שחף אפרורי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

הערות שוליים
------------

1. ↑  שחף אפרורי באתר הרשימה האדומה של IUCN
2. ↑  מילון בעלי חיים א"י (תשכ"ג), 1963, באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00564820

 |
**נֵיטְרוֹן מָהִיר** או **נייטרון חם** הוא נייטרון חופשי שיצא מגרעין האטום. קרינת נייטרונים היא קרינה בעלת יכולת חדירה גבוהה, הרבה יותר מסוגי קרינה אחרים. לכן, היא יכולה לחדור בקלות שריון עבה, כמו זה של טנק לדוגמה, ולהשמיד את כל יושביו. הסיבה לכך היא שהנייטרון יכול לעבור בקלות את המרחק העצום (יחסית אל החלקיק עצמו, התופס 1 חלקי 100,000 מנפחו של אטום) שבין הגרעין לאלקטרונים, כמו גם את המרחק הגדול אף יותר בין מולקולה למולקולה. ההשפעה של קרינת נייטרונים תלויה ברמת האנרגיה של חלקיקי הנייטרון. כאשר האנרגיה של חלקיקי הנייטרון גבוהה יחסית, ההתנגשויות של הנייטרונים בחומר הן התנגשויות אלסטיות. נייטרון הפוגע בפרוטון בגרעין המימן יעביר לו חלק גדול מהאנרגיה שבו וכתוצאה הפרוטון יעוף ממקומו במהירות. פרוטון זה בעצמו עשוי להיתקל בגרעיני אטומים אחרים ולגרום לנזק משני. המשמעות של זה היא שקרינת נייטרונים היא קרינה מייננת קטלנית (בדומה לקרינת גמא) בעלת אפקטיביות גבוהה ביותר.

לאחר שהנייטרונים התנגשו מספר פעמים בחומר, רמת האנרגיה שלהם נמוכה. בשלב זה הם מסוגלים לפגוע בגרעין אטום ולהיבלע בו, על ידי הכוח הגרעיני. תכונה זו של נייטרונים באנרגיה נמוכה עשויה להפוך מתכות שונות לאיזוטופים רדיואקטיביים. התוצאה היא שגופי מתכת (בין השאר, רק"מ) שספגו קרינת נייטרונים יישארו רדיואקטיביים ברמה קטלנית במשך מספר ימים לאחר פגיעת הנייטרונים. עד שכל הנייטרונים יתלכדו בגרעין, ידרשו 15 דקות בממוצע (עד אז, כמחצית מכמות הנייטרונים תתפרק).

ראו גם
------

* פצצת נייטרון
* כוכב נייטרונים
* נייטרון איטי

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007567829105171
* BnF: cb12290537c (data)
* GND: 4179869-7
* LCCN: sh85047395

 |
**ריצ'רד ליין** (**Richard Lane**‏; 16 באפריל 1927 – 29 בינואר 2002), אשר היה מוכר יותר בכינוי **דיק "נייט טריין" ליין** (**Dick "Night Train" Lane**), היה שחקן פוטבול אמריקאי. ליין שיחק בתפקיד מגן פינה (Cornerback) בקבוצות לוס אנג'לס ראמס, שיקגו קרדינלס ודטרויט ליונס לאורך 14 שנות קריירה מקצוענית.

חיים אישיים
-----------

ליין היה נשוי שלוש פעמים. הוא התחתן עם אשתו הראשונה, ג'רלדין דנדרידג', באפריל 1951. בני הזוג נפרדו באוגוסט 1962 והתגרשו בינואר 1963. חצי שנה לאחר מכן, הוא נישא לזמרת הג'אז דיינה וושינגטון בטקס שנערך בלאס וגאס. אלו היו הנישואים השישיים עבור וושינגטון והשניים עבור ליין. ב-14 בדצמבר 1963, ליין גילה את וושינגטון מתה בביתם בדטרויט, לאחר שנטלה מנת יתר של גלולות שינה וגלולות לדיאטה על קיבה ריקה. בשנת 1964, ליין התחתן עם מרי קאוזר, אשר בשנת 1955 הייתה לאישה האפרו-אמריקאית הראשונה שהופיעה בפרסומת של קוקה-קולה. נולד להם בן, ריצ'רד לאדימיר ליין, שנולד ב-1965. הנישואים הסתיימו בגירושים לאחר עשר שנים.

ב-1994, ליין עבר מדטרויט חזרה לעיר הולדתו אוסטין, טקסס. בשל ניידות מופחתת כתוצאה מסוכרת ופציעות ברכיים, הוא בילה את השנתיים האחרונות לחייו במתקן לדיור מוגן בצפון אוסטין. הוא נפטר שם מהתקף לב בינואר 2002 בגיל 74. משפחתו האמינה שהוא סבל גם מאנצפלופתיה כרונית טראומטית (CTE) שנגרמה כתוצאה מפציעות הקשורות לקריירה שלו כשחקן פוטבול.

קישורים חיצוניים
----------------

ויקישיתוף מדיה וקבצים בנושא **נייט טריין ליין** בוויקישיתוף
* 

* אתר האינטרנט הרשמי של נייט טריין ליין
* נייט טריין ליין, באתר אנציקלופדיה בריטניקה (באנגלית)
* נייט טריין ליין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n00098266
* SNAC: w6fj4x93
* VIAF: 30775276
* WorldCat: lccn-n00098266

 |
שורת בתים מהתקופה הג'ורג'יאנית באחד מרחובות השכונה
**נייטסברידג'** (באנגלית: **Knightsbrdige**) הוא רחוב הנותן את שמו לשכונה מדרום להייד פארק, בסיטי של וסטמינסטר, מרכז לונדון.

גאוגרפיה
--------

רחוב נייטסברידג' יוצא מפינת הייד פארק וממשיך לכיוון מערב כקילומטר אחד עד למפגש עם רחוב אניסמור גרדנס ושער הנסיך (פרינסס גייט) של הייד פארק. הרחוב מתחיל כחלק מכביש ה-A4 ובהמשכו הופך לחלק מכביש ה-A315, כאשר לכל אורכו הוא פחות או יותר משמש הגבול הדרומי של הייד פארק. לכיוון מזרח אחרי פינת הייד פארק הרחוב הופך לרחוב פיקדילי ולכיוון מערב לאחר 'שער הנסיך' הוא הופך לדרך קנזינגטון שממשיכה לתחום את הייד פארק מדרום.

שכונת נייטסברידג' נמצאת ברובע הסיטי של וסטמינסטר, כאשר מצפון היא גובלת עם הייד פארק, ממזרח עם רחוב סלאון ושכונת בלגרביה, מדרום עם רחוב פּונט, בוצ'נט פלייס, רחוב ברומפטון ובגדול גובלת עם שכונת צ'לסי, ממערב היא גובלת עם שכונת דרום קנזינגטון ורחוב אקסהבישן. בפינה הצפון-מזרחית של השכונה ממוקמת תחנת הרכבת התחתית נייטסברידג'.

השכונה נחשבת לאחת היקרות והיוקרתיות בעיר לונדון. נמצאים בה בתים פרטים יקרים, פארקים וחנויות יוקרה רבות. 14 מבין 200 הרחובות היקרים ביותר בממלכה המאוחדת נמצאים בשכונת נייטסברידג'.

אתרים חשובים בשכונה
-------------------

* מחנה נייטסברידג': בחלק הצפוני של השכונה, בינה לבין הייד פארק ממוקם מחנה צבאי המשרת את 'פרשי המשמר' (משמר החיים ורגימנט הכחולים והמלכותיים). כחלק מהמחנה נבנה מגדל בן 33 קומות בשנת 1970.
* אגף משמר המלוכתה של המשטרה: אגף משמר המלוכה של פיקוד המשמר במשטרה הבריטית ממוקם גם הוא בשכונה, ברחוב וולטון.
* מוזיאון ויקטוריה ואלברט: מוזיאון אומנות ועיצוב הממוקם בפינה הדרום-מזרחית, ברחוב קרומוול.
* כלבו הרודס כמו גם חנויות יוקרה רבות אחרות.

קישורים חיצוניים
----------------

ויקישיתוף מדיה וקבצים בנושא **נייטסברידג'** בוויקישיתוף
* נייטסברידג', באתר אנציקלופדיה בריטניקה (באנגלית)
|  |  |
| --- | --- |
|  | מרילין מונרו בביצוע: "יום הולדת שמח, אדוני הנשיא"  |
| לעזרה בהפעלת הקובץ |

מרילין על הבמה שרה את השיר
**יום הולדת שמח, אדוני הנשיא** (באנגלית: **Happy Birthday, Mr. President**) הוא שיר שביצעה השחקנית והזמרת מרילין מונרו בחגיגת יום הולדתו ה-45 של נשיא ארצות הברית, ג'ון פיצג'רלד קנדי. החגיגה נערכה ביום שבת, 19 במאי 1962, במדיסון סקוור גרדן שבניו יורק, עשרה ימים לפני יום ההולדת בפועל (29 במאי).

השיר זכור במיוחד הודות לסגנון המפתה בו בחרה מונרו לשיר את גרסתה ל"יום הולדת שמח". מונרו המשיכה את השיר עם קטע מהשיר הקלאסי, "Thanks for the Memory" (תודה על הזיכרון) עבורו כתבה במיוחד מילים שהותאמו לקנדי, פועלו ועוצמתו מתוקף תפקידו.

לאחר מכן, עלה הנשיא קנדי אל הבמה, התבדח על השיר ואמר כי עתה הוא יכול לפרוש מהחיים הפוליטיים, לאחר ששרו לו שיר יום הולדת באופן כה מתוק.

השיר והביצוע של מונרו הוזכרו רבות מסיבות שונות. ראשית, הייתה זאת אחת ההופעות הגדולות האחרונות של מונרו (היא נפטרה ב-5 באוגוסט 1962). בנוסף, נפוצו שמועות כי קנדי ומונרו ניהלו רומן, מה שהעניק לביצוע ולאופיו משמעות נוספת.

לנה דל ריי ואייסאפ רוקי ביצעו שיר בשם "National Anthem" בו דל ריי מגלמת בין השאר את מונרו ואייסאפ רוקי את קנדי.

הרקע לאירוע
-----------

חגיגות יום ההולדת של הנשיא קנדי נערכו במדיסון סקוור גרדן ב-19 במאי 1962. באירוע, שהיה גם אירוע התרמה למדיסון סקוור גרדן, השתתפו למעלה מ-15,000 איש, בהם ידוענים רבים, ביניהם מרילין מונרו. אשתו של קנדי, ג'קי קנדי, לא הייתה נוכחת.

שמלתה של מונרו הוכנה במיוחד בגוון צבע העור ולתוכה נתפרו 2500 אבנים נוצצות. מכיוון שהשמלה הייתה הדוקה במיוחד, היה צריך לתפור חלק ממנה על גופה של מונרו, ומתחתיה היא לא לבשה דבר. תחת אור הזרקורים הבד הבהיר נעלם ונותרו רק האבנים המנצנצות. עם השנים, השמלה הפכה לסמלו של השיר ונמכרה בשנת 1999 במכירה פומבית בניו יורק, בסכום של 1,260,000 דולר. ב-17 בנובמבר 2016, המיליארדר הקנדי ג'ים פטיסון רכש את השמלה ב-4.8 מיליון דולר.

מכיוון שמונרו הגיעה לאירוע באיחור של מספר שעות, הציג אותה פיטר לאופורד כ"late Marilyn Monroe", משחק מילים, שכן המילה Late היא גם מאחרת וגם מנוח (נהוג להציג אדם לאחר פטירתו באופן זה). פטירתה של מונרו לאחר מספר חודשים הטעינה מחדש את המשפט שנאמר בהומור.

ב-2 במאי 2022 התקיים בניו יורק נשף המט גאלה השנתי במוזיאון המטרופוליטן לאמנות. קים קרדשיאן הגיעה לאירוע בשמלה האייקונית שלבשה מונרו 60 שנים לפני.

קישורים חיצוניים
----------------

ויקישיתוף מדיה וקבצים בנושא **יום הולדת שמח, אדוני הנשיא** בוויקישיתוף
* טלי גולדשטין‏, היום לפני: יום הולדת שמח, אדוני הנשיא, באתר וואלה!‏, 19 במאי 2009

הערות שוליים
------------

1. ↑  ‘Happy Birthday, Mr President’: the story of Marilyn Monroe and that dress, מתוך האתר הגרדיאן
2. ↑  Lana Del Rey and A$AP Rocky Play Presidential in ‘National Anthem’, מתוך אתר רולינג סטון
3. ↑  היסטוריית המדיסון סקוור גרדן (באנגלית)
4. ↑  Marilyn Monroe's 'Happy Birthday Mr. President' Dress Sold to Ripley's for $4.8 Million, מתוך אתר ABC
5. ↑  Happy Birthday וידאו ומידע על השיר, באתר אוניברסיטת מסצ'וסטס (באנגלית)
6. ↑  Monroe's dress from JFK birthday sells for $4.8 million at auction, NBC News (באנגלית)
7. ↑  ענבל חייט, ‏התמונות מוכיחות: קים קרדשיאן הרסה את השמלה האייקונית של מרילין מונרו, באתר ישראל היום, 14 ביוני 2022
**רודולף דיזל** (בגרמנית: **Rudolf Diesel**;‏ 18 במרץ 1858 - 29 בספטמבר 1913) היה ממציא גרמני שהתפרסם בעיקר בזכות המצאתו, שנקראת על שמו - מנוע הדיזל.

חייו
----

דיזל נולד בפריז למשפחה גרמנית. כבר כילד הפגין כישורים אינטלקטואלים רבים והתקבל לבית ספר יוקרתי בפריז. עם פרוץ מלחמת צרפת–פרוסיה נחשבו הוריו לגורם סיכון בקרב שלטונות צרפת ומשפחתו גורשה ללונדון. בעזרת קרוב משפחה חזר יחד עם הוריו לעיר מולדתם אאוגסבורג, בה המשיך בלימודיו. דיזל המשיך ללמוד בבתי ספר יוקרתיים במינכן ובשווייץ. לאחר סיום לימודיו חזר דיזל לפריז, בה הקים משפחה והחל במחקרו המדעי.

דיזל החל בפיתוח מנוע שניצת בדחיסה ("מנוע דיזל") בשנות התשעים של המאה ה-19 בצרפת והמשיך בעבודתו גם כשחזר לגרמניה, בה רשם פטנט על המצאתו ב-23 בפברואר 1892. בשנת 1897 בנה דגם שימושי ראשון של המנוע, במקביל לעבודתו בחברת המנועים הגרמנית MAN.

ב-29 בספטמבר 1913 הפליג במעבורת לאנגליה במטרה לנכוח בחנוכת מפעל חדש למנועי דיזל. במהלך ההפלגה דיזל נפל או הופל למים וטבע, וגופתו נמצאה על ידי סירה של משמר החופים. משפחתו טענה כי נרצח בידי סוכנים של ממשלת גרמניה, שחששה משיתוף הפעולה בין דיזל למפעלים במדינות יריבות, כמו צרפת ואנגליה. השערות אחרות לנסיבות מותו היו רצח על רקע תחרות עסקית או התאבדות על רקע כלכלי. אף לא אחת מההשערות הללו הוכחה, משום שבהתאם לנהוג באותה תקופה - חיילי משמר החופים שמצאו את גופתו לקחו ממנה רק תעודות מזהות וחפצים אישיים, והשליכו אותה בחזרה למים.

דיזל התמקד בפיתוח מנועים ששורפים שמן צמחי (ביו דיזל), ואחרי מותו מנועי הדיזל הותאמו לשריפת דלק שמקורו בנפט.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מחזור דיזל** |
| ויקישיתוף תמונות ומדיה בוויקישיתוף: **רודולף דיזל** |

* רודולף דיזל, באתר פרויקט הגנאלוגיה במתמטיקה
* קטע קול רן לוי, החיפושית של היטלר – על ההיסטוריה של המכונית הגרמנית, באתר "עושים היסטוריה" (שידור של הפודקאסט וטקסט מלא שלו)
* רודולף דיזל, באתר "Find a Grave" (באנגלית)
* רודולף דיזל, באתר אנציקלופדיה בריטניקה (באנגלית)

| עיינו גם בפורטל: |
| --- |
|  | **פורטל גרמניה** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271922505171
* BnF: cb119569971 (data)
* DSI: 12999
* GND: 118525476
* ISNI: 0000 0001 1021 369X
* LCCN: n84805171
* MGP: 184228
* NDL: 00465604
* NKC: jn20000700399
* NLA: 35622590
* NLG: 245943
* NLK: KAC2018P7714
* NLP: A35848790
* NTA: 073660868
* SNAC: w6wd5hbm
* SUDOC: 027554317
* Trove: 1018300
* VIAF: 13098608
* WorldCat: lccn-n84805171

 |
גנרל-פלדמרשל אויגן ופלדמרשל-לויטננט קרל סקוטי (יושבים מאחור), 1917
**קרל סקוטי** (בגרמנית: **Karl Scotti**;‏ נולד ב-3 במרץ 1862 באימפריה האוסטרית – מת ב-7 בפברואר 1927 בקלגנפורט, אוסטריה) היה מפקד בכיר בצבא האוסטרו-הונגרי במלחמת העולם הראשונה.

ביוגרפיה
--------

### תחילת דרכו

קרל סקוטי נולד ב-3 במרץ 1862, והתגייס לצבא האוסטרו-הונגרי. ב-25 בנובמבר 1905 הוא הועלה לדרגת אוברסט, ובאפריל 1906 מונה לראש מטה הקורפוס השלישי ופיקד עליו עד מרץ 1911, עת קיבל פיקוד על קיבל פיקוד על הדיוויזיה החמישית. ב-12 במאי 1911 הועלה לדרגת גנרל-מיור.

### מלחמת העולם הראשונה

 ערך מורחב – **מלחמת העולם הראשונה**  

עם פרוץ מלחמת העולם הראשונה, הוא היה מפקד הדיוויזיה החמישית, שנכללה במסגרת הארמייה הראשונה של ויקטור דנקל, ונפרסה בחזית המזרחית. הוא השתתף עם הדיוויזיה שבפיקודו בקרב קרשניק, וב-12 באוגוסט 1914 הוא הועלה לדרגת לוטננט-פילדמרשל. הוא פיקד על הדיוויזיה החמישית עד אוקטובר של אותה שנה, עת הועבר לחזית האיטלקית. לאחר מכן הוא מונה כראש המטה של "קבוצת ארמיות רוהר", שתפקידה היה להגן על הגבול הדרום-מערבי והאדמות ההיסטוריות של האימפריה האוסטרו-הונגרית מגראץ עד אינסברוק. ב-18 ביולי 1916 הוא קיבל פיקוד על הארמייה העשירית אשר נפרסה בחזית האיטלקית. באפריל 1917 הוא מסר את הפיקוד על הארמייה לאלכסנדר פון קרובטין.

סקוטי הועבר לפקד על הקורפוס ה-15, ופיקד עליו בהצטיינות במהלך קרב קפורטו, שלאחריו הועלה ב-19 בנובמבר 1917 לדרגת גנרל חיל הרגלים. במהלך שנת 1918 הוא פיקד על הקורפוס ה-15 במהלך קרב הנהר פיאווה וקרב ויטוריו ונטו. הוא פיקד על הקורפוס עד אוקטובר של אותה שנה.

### אחריתו

עם סיום המלחמה פרש סקוטי מהצבא. הוא מת בעיר קלגנפורט שבאוסטריה ב-7 בפברואר 1927 והוא בן 64.

קישורים חיצוניים
----------------

ויקישיתוף מדיה וקבצים בנושא **קרל סקוטי** בוויקישיתוף
* קרל סקוטי באתר המוקדש לקצינים אוסטריים (באנגלית)
* קרל סקוטי באתר weltkriege (בגרמנית)
* קרל סקוטי באתר 1914ww (ברוסית)
**קרל אלברט פרייהר פון לוקאס** (בגרמנית: **Karl Albert Freiherr von Lukas**;‏ 7 בספטמבר 1860 – 8 במרץ 1932) היה גנרל בצבא האוסטרו-הונגרי אשר פיקד על כוחות במהלך מלחמת העולם הראשונה.

ביוגרפיה
--------

### תחילת דרכו

לוקאס נולד ב-7 בספטמבר 1860 בעיר למברג שהשתייכה אז לאימפריה האוסטרית. כיום נקראת העיר לבוב והיא נמצאת בתחומי אוקראינה המודרנית. הוא למד במכללה הצבאית בסנקט פלטן, ולאחר מכן באקדמיה הצבאית הטרזיאנית בווינר נוישטאדט. באוגוסט 1879 הוא התגייס לצבא האוסטרו-הונגרי בדרגת לוטננט והוצב ברגימנט הרגלים ה-33. ב-1891 הוצב במטה הבריגדה ה-29 ולאחר מכן בבריגדה ה-24. בנובמבר 1893 הועלה לדרגת אובר-לויטננט, במאי 1897 לדרגת האופטמן, בנובמבר 1900 לדרגת אוברסט-לויטננט ובמאי 1905 לדרגת אוברסט. באותה שנה מונה למפקד רגימנט הרגלים ה-73. ב-1910 מונה למפקד הבריגדה ה-27 והועלה לדרגת גנרל מיור. ב-1912 מונה למפקד בית הספר לקצינים בטרזיינשטט, ובמאי 1913 הועלה לדרגת לוטננט פלדמרשל ומונה למפקד הדיוויזיה ה-19 אשר הוצבה בפלזן.

### מלחמת העולם הראשונה ואחריתו

 ערך מורחב – **מלחמת העולם הראשונה**  

עם פרוץ מלחמת העולם הראשונה באוגוסט 1914 נכללה הדיוויזיה ה-19 שתחת פיקודו של לוקאס במסגרת הקורפוס ה-17 אשר היה חלק מהארמייה הרביעית של מוריץ פון אופנברג. הוא השתתף בקרב גליציה, ובכלל זה בקרב קומרוב וקרב רווה. ב-1 בדצמבר של אותה שנה, נפצע לוקאס מכדור ברגלו כאשר בדק את קו החזית. הרופאים נאלצו לקצר את רגלו ב-4 ס"מ. לאחר תקופת התאוששות, בנובמבר 1915 הוא מונה למושל הצבאי של פראג. הוא החזיק בתפקיד עד פברואר 1917 עת מונה למפקד הקורפוס ה-24 אשר היה חלק מהארמייה החמישית אשר לחמה בחזית האיטלקית. במאי של אותה שנה הוא הועלה לדרגת גנרל חיל הרגלים והוענק לו תואר ברון. הוא השתתף בקרב האחד עשר על האיזונצו ובקרב קפורטו. במרץ 1918 הוא נאלץ לוותר על התפקיד בשל בעיות בריאותיות, ואת יתרת המלחמה העביר כמושל הצבאי של גראץ.

בעקבות ההפסד האוסטרי במלחמה, פורקה האימפריה והצבא הקיסרי פוזר. לוקאס ביקש לשרת בצבא אוסטריה הטרי, אולם בשל דעותיו המלוכניות לא התקבל ונאלץ לפרוש. הוא לא קיבל פנסיה מממשלת אוסטריה, כיוון שנחשב לפולני. הוא עבר לגרמניה, ונפטר בברלין ב-8 במרץ 1932 בגיל 71.

קישורים חיצוניים
----------------

* קרל פון לוקאס (בגרמנית)
* קרל פון לוקאס (בצ'כית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קרל פון לוקאס"**.
**ירבוען מדברי** (שם מדעי ***Dipodomys deserti***) הוא מין של מכרסם ממשפחת הירבועניים החי במדבריות אמריקה הצפונית בפארק הלאומי עמק המוות, האגן הגדול, מדבר מוהאבי וחלק ממדבר סונורה. הוא מעדיף אזורי חוליות רחבות בתנאים קיצוניים מאוד כמו בעמק המוות.

הירבוען הוא אחד מהגדולים שבבני סוגו והוא מגיע לאורך 12 סנטימטר ולמשקל של 3.2 גרם. הפרווה שלו זהובה בהירה עם בטן לבנה. לירבוען כפות רגליים גדולות, איתם הוא יכול לברוח מאויביו במהירות.

הוא מצוי רוב זמנו במחילה באדמה בעומק של 6–9 מטרים מתחת הקרקע, שם קר בהרבה מהטמפרטורה על פני השטח הלוהטים. הירבוען אוכל מיני זרעים של צמחייה מדברית המפוזרים בסביבתו והוא יוצא ללקט אותם בערב. הוא משתמש במים מטבוליים כדי לשמור על הלחות בסביבתו.

קישורים חיצוניים
----------------

ויקישיתוף מדיה וקבצים בנושא **ירבוען מדברי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  ירבוען מדברי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550442605171

 |